تورکیه جمهوریتی جمهوررئیسی رجب طیب اردوغان, تورکیه نینگ, ینگی تور کرونا ویروس (کووید 19) گه قرشی کوره ش دایره سیده آلگن تدبیر لری نینگ اوز ثمره سی نی بیره باشله گن لیگی نی معلوم قیلدی.
جمهوررئیس اردوغان, تورتینچی مرته ویدیوکنفرانس آرقه لی بولیب اوتگن کابینه ییغیلیشی آرتیدن اوشبو خصوصده بیانات بیردی.
اردوغان, تورکیه نینگ کرونا ویروس گه قرشی کوره ش بوییچه قوییده گی تورت موضوع گه اهمیت بیریاتگن لیگی نی معلوم قیلدی:
بیرینچی سی انسان لر اورته سیده اجتماعی اوزاق لیک نی تامین ایتیش.  ایککینچی سی ساغلیق تیزیمی نینگ توختاوسیز روشده فعالیت آلیب باریشی.  اوچینچی سی غذایی مواد و تمیزلیک بوییچه اولیه مواد نینگ پرچون شکلده کمچیلیک سیز تامین ایتیلیشی.  تورتینچی ایسه اجتماعی نظم نینگ بوزیلمس لیگی.
جمهوررئیس اردوغان, تورکیه نینگ هیچ بیر خصوصده کمچیلیگی نینگ موجود ایمس لیگی نی بیلدیررایکن, کسلخانه لرده کسل لرنینگ کوپلیگی جهتی دن معما گه دوچ کیلمه گن لیگی نی معلوم قیلدی.
اردوغان, "کسلخانه لرده بستر و جدی مراقبت بولیم لریده گی موجود ظرفیت نی آرتیره میز" دییه قید ایتدی.
کوپ مقدارده ذخیره نینگ موجود بولگن مهم دوا لرنینگ تورک شرکت لر تامانیدن تولید ایتیله باشلنگن لیگی نی بیلدیرگن اردوغان, مدافعه صنایع سی بوییچه بولگن لیگی دیک, طبی جهاز و ادویه تولیدی توغریسیده هم موفقیت قولگه کیریتیاتگن لیک لری نی معلوم قیلدی.
جمهوررئیس اردوغان, "ساغلیق پرسونلی جهتی دن حیاتی اهمیت گه ایگه بولگن N95 و N99 ماسک لری نینگ فلتر لری نینگ ایشلب چیقریلیشی بوییچه پروسه تکمیل بولدی, تست لری باشله دی" دییه قید ایتدی.
جمهوررئیس اردوغان, کیگوسی آی نینگ سونگگی گه قدر 5 مینگ مصنوعی تنفس جهازی نینگ ایشلب چیقریله دیگن لیگی نی بیلدیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
